KONFIDENCIALUMO PASIŽADĖJIMAS

	Aš, 


darbovietė, pareigos vardas, pavardė

1. Patvirtinu, kad: 
0. esu informuotas, jog konfidenciali informacija yra:
0. visa Valstybės informacinių išteklių sąveikumo platformoje (toliau – VIISP) saugoma informacija, susijusi su fiziniais asmenimis – duomenų subjektais, kurių tapatybės yra žinomos arba gali būti tiesiogiai ar netiesiogiai nustatytos pasinaudojant tokiais duomenimis kaip asmens kodas, vienas arba keli asmeniui būdingi fizinio, fiziologinio, psichologinio, ekonominio, kultūrinio ar socialinio pobūdžio požymiai;
0. visa VIISP saugoma informacija, susijusi su juridiniais asmenimis – bet kokia informacija, kurią juridinis asmuo pažymi konfidencialumo žyma (nepriklausomai nuo naudojamų žodžių) ar kitomis priemonėmis siekia išlaikyti konfidencialia; bet kokia informacija, įskaitant, bet neapsiribojant, viešai neprieinama informacija apie juridinio asmens veiklą; bet kokia nevieša informacija apie finansų įstaigas ir jų veiklą; viešai neprieinami buhalteriniai duomenys, atlyginimai, finansiniai rodikliai ar bet kokia kita finansinė informacija; know-how, techninės specifikacijos, bet kokia informacija apie kuriamus ar jau sukurtus intelektinės nuosavybės objektus, įdiegtas arba planuojamas diegti informacines technologijas bei vadybos ar investicijų valdymo sistemas; bet kokia informacija apie turimas licencijas bei jų sąlygas; taip pat bet kokia kita nevieša informacija, tame tarpe apie veiklos planus, vykdomas arba planuojamas vykdyti investicijas, santykius su klientais, sutartis, susijusius juridinius asmenis, kompiuterinę programą, duomenų bazes ir kt.
0. bet kokiu būdu ir bet kokia forma (rašytine, žodine, elektronine ar vizualine) išreikšta VIISP techninė ir organizacinė informacija (pvz., VIISP saugos nustatymai, VIISP tinklo nuostatos, prisijungimo prie VIISP vardai ir slaptažodžiai ir kt.), kuri man tapo prieinama atliekant VIISP administravimo veiklas, ir kuri nėra viešai skelbiama;
0. [bookmark: part_867ebbd587e14b0f827e4a34e1225e67]esu susipažinęs su VIISP saugos dokumentais: VIISP saugos nuostatais ir VIISP saugaus elektroninės informacijos tvarkymo taisyklėmis.
1. Įsipareigoju: 
1. saugoti ir laikyti paslaptyje visą sužinotą konfidencialią informaciją ir imtis reikiamų priemonių, kad konfidenciali informacija nebūtų prieinama ir atskleista tretiesiems asmenims, bei naudoti gautą konfidencialią informaciją išimtinai tik VIISP administravimo darbams;
1. esant abejonių dėl to, ar informacija yra konfidenciali, prieš atliekant veiklas, dėl kurių tam tikra informacija bet kokiu būdu galėtų būti atskleista tretiesiems asmenims, kreiptis į VIISP tvarkytojo atstovus, kad pastarieji paaiškintų, ar ši informacija yra konfidenciali informacija šio konfidencialumo pasižadėjimo prasme; kol negautas patvirtinimas, jog tam tikra informacija nėra konfidenciali, laikyti tokią informaciją konfidencialia;
1. neperduoti tretiesiems asmenims iš šio konfidencialumo pasižadėjimo kylančių teisių ir pareigų;
1. išlaikyti aukščiau nurodytos informacijos, kuri man tapo prieinama atliekant VIISP administravimo veiklas, konfidencialumą 5 (penkerius) metus nuo minėtų veiklų pabaigos;
1. laikytis VIISP saugos dokumentų nuostatų.
Esu perspėtas, kad, pažeidusi šį konfidencialumo pasižadėjimą, VIISP duomenų saugą arba asmens duomenų tvarkymą reglamentuojančių teisės aktų reikalavimus, atsakysiu Lietuvos Respublikos įstatymų ir kitų teisės aktų nustatyta tvarka.

